香港環境污染

香港環境污染主要可以分幾種：陸地污染(垃圾)、空氣污染、水質污染、噪音污染同光污染。因為香港係一個發展得幾好嘅城市，所以上面幾種污染都好常見。

陸地污染

空氣污染

香港現正面對兩類空氣污染問題 — 路邊空氣污染同區域性嘅煙霧問題。路邊空氣污染主要來自柴油車嘅廢氣，特別係貨車、巴士同小巴；而區域性嘅煙霧問題就由香港同珠江三角洲地區嘅車輛、工廠同發電廠排放嘅污染物引起。

水質污染

香港人每日製造大概290萬立方米污水，隨住香港人口數目增加，污水量亦可能會不斷增加。家居、工商業同農業係污水嘅主要來源。香港目前有五個污水處理廠，當中沙田污水處理廠係香港目前最大規模嘅二級污水處理廠。

噪音污染

香港嘅噪音污染主要係由建築工程、飛機、道路、交通、鐵路等產生。

光污染

雖然維多利亞港夜景有世界三大夜景之一嘅美譽，不過咁樣反映香港受到光污染嘅影響。喺旺角、尖沙嘴等商業區，商店喺夜晚收舖後仍然長期開着廣告牌射燈，造成光污染。咁樣唔單止嘥電，重會影響附近居民睏覺，市區亦幾乎冇辦法觀星。因此，民間亦曾發起香港熄燈行動，抗議光污染問題。

香港環保

香港環保